สาวร้องด่านตร. ซุ่มดักตีบาดเจ็บ
น.1สั่งตั้งกรรมการสอบ,สาวร้านอาหารโวยตำรวจ สน.พระโขนง ทำเกินกว่าเหตุ ใช้ดิ้วเหล็กหวดที่แขนแตกเป็นแผลฉกรรจ์ หมอต้องเย็บสองชั้น เจ้าตัวเผยหลังร้านเลิกขอซ้อนรถ จยย.ลูกค้ากลับบ้าน ระหว่างทางเจอด่านตรวจแอลกอฮอล์ ลูกค้ากลัวเตรียมวนรถหนี เลยโดนตำรวจยืนหลบโคนเสาไฟหวดด้วยดิ้วเหล็กเข้าที่แขนเลือดทะลัก พอไปแจ้งความที่ สน.พระโขนง กลับไม่รับแจ้งโบ้ยให้ไปแจ้งที่ สน.คลองตัน เพราะเป็นเขตติดต่อ ด้าน ศานิตย์ สั่งสอบด่วน พร้อมให้ความเป็นธรรมกับทุกฝ่าย,จากกรณีมีข้อความโพสต์ในเฟซบุ๊กส่วนตัวของ น.ส.สุธิชา ประกอบพรชัย ระบุตำรวจใช้อาวุธแบบนี้ตั้งด่านเกินกว่าเหตุไหม พร้อมโชว์ภาพบาดแผลที่แขนซ้ายลึกเกือบถึงเส้นเอ็น ตรวจสอบพบเหตุดังกล่าวเกิดขึ้นขณะตำรวจ สน.พระโขนง ตั้งด่านตรวจที่ถนนทางรถไฟสายเก่า แขวงพระโขนง เขตคลองเตย กทม. เมื่อกลางดึกของวันที่ 22 ก.ค.ที่ สน.พระโขนง เมื่อเวลา 14.00 น. วันที่ 22 ก.ค. น.ส.สุธิชา หรือแอร์ ประกอบพรชัย อายุ 27 ปี อยู่บ้านเลขที่ 46/315 ซอยชุมชนสวนอ้อย แขวงพระโขนง เขตคลองเตย กทม. พนักงานร้านอาหาร แห่งหนึ่งย่านพระโขนง เดินทางเข้าพบ พ.ต.อ.ชนิน วชิรปาณีกูล ผกก.สน.พระโขนง เพื่อให้ข้อมูลในเรื่องนี้,น.ส.สุธิชา เผยว่าหลังเลิกงานเวลาประมาณ 01.00 น. ของคืนวันที่ 22 ก.ค. ได้ขออาศัยนายเอ (ไม่ทราบชื่อและนามสกุลจริง) ที่เป็นลูกค้าภายในร้านนั่งซ้อนท้ายรถ จยย.เพื่อกลับบ้านภายในชุมชนสวนอ้อย มีเพื่อนสาวซ้อนท้ายมาด้วยอีก 1 คน ตนซ้อนกลาง ขณะที่นายเอ ขับรถ จยย.มาตามถนนทางรถไฟสายเก่า ก่อนขึ้นสะพานข้ามคลองพระโขนง เป็นถนน 2 เลน นายเอมองเห็นตำรวจตั้งด่านตรวจวัดแอลกอฮอล์ จึงเตรียมเลี้ยวรถกลับทันที เพราะกลัวถูกจับเนื่องจากดื่มสุรามาก่อน ระหว่างนั้นมีตำรวจยืนหลบอยู่ที่เสาไฟฟ้าใช้ดิ้วเหล็กหวดโดนที่แขนซ้าย แต่ขณะนั้นตนยังไม่รู้สึกตัวว่ามีบาดแผลและเลือดออก,เมื่อนายเอขับรถ จยย.ถึงหน้าสำนักงานเขตคลองเตย ดิฉันรู้สึกปวดที่แขนซ้ายที่โดนดิ้วตี เมื่อยกแขนขึ้นมาดูพบแผลฉกรรจ์ จึงบอกให้นายเอวนรถกลับไปที่บริเวณด่านตรวจ แต่นายเอกลับให้ดิฉันลงจากรถ จยย.พร้อมเพื่อน หลังจากนั้นดิฉันเรียกรถแท็กซี่ไป รพ.เลิดสินเพื่อรักษาแผลฉีดขาดยาวประมาณ 3 นิ้ว ลึกประมาณ 1 นิ้ว หมอต้องเย็บ 2 ชั้นแต่ไม่ทราบว่าเย็บกี่เข็ม ก่อนเดินทางไปแจ้งความที่ สน.พระโขนง แต่ตำรวจบอกให้ดิฉันไปแจ้งความที่ สน. คลองตัน เพราะบริเวณดังกล่าวเป็นพื้นที่รอยต่อ ดิฉันเกรงจะไม่ได้รับความเป็นธรรมและต้องเลี้ยงลูกที่ยังเล็กอีก 3 คน จึงโพสต์ลงเฟซบุ๊ก ขอยืนยันคนใช้ดิ้วเหล็กตีเป็นตำรวจแน่นอนเพราะจำได้ว่าสวมเครื่องแบบ น.ส.สุธิชา กล่าว,พ.ต.อ.ชนิน กล่าวว่า เบื้องต้นสั่งการให้เร่ง ตรวจสอบเรื่องทั้งหมดแล้ว พร้อมจะให้ความเป็นธรรมกับทุกฝ่าย พบมีด่านตรวจตรงจุดเกิดเหตุจริง ทั้งนี้ คำให้การของผู้เสียหายยังไม่ชัดเจน เตรียมตั้งคณะกรรมการเพื่อตรวจสอบเท็จจริงพร้อมสอบปากคำพยานในที่เกิดเหตุเพื่อรวบรวมข้อเท็จจริงรายงานผู้บังคับบัญชาตามลำดับชั้น,ขณะที่ พล.ต.ท.ศานิตย์ มหถาวร ผบช.น. กล่าวว่า ตรวจสอบเรื่องดังกล่าวพบข้อเท็จจริงยังไม่ชัดเจน เนื่องจากทั้ง 2 ฝ่ายให้การไม่ตรงกัน ตำรวจที่ตั้งด่านยืนยันว่าไม่ได้ตีผู้เสียหาย ในขณะที่ผู้เสียหายยืนยันว่าถูกตี สั่งการให้ พล.ต.ต.มงคล วรุณโณ ผบก.น.5 ตรวจสอบข้อเท็จจริงที่เกิดขึ้น ส่วนคนเจ็บซึ่งเป็นผู้เสียหายต้องให้แพทย์ลงความเห็นว่าบาดแผลที่เกิดขึ้นเกิดจากอะไร ยืนยันว่าจะให้ความเป็นธรรมกับทั้งสองฝ่าย
สาวร้านอาหารโวยตำรวจ สน.พระโขนง ทำเกินกว่าเหตุ ใช้ดิ้วเหล็กหวดที่แขนแตกเป็นแผลฉกรรจ์ หมอต้องเย็บสองชั้น เจ้าตัวเผยหลังร้านเลิกขอซ้อนรถ จยย.ลูกค้ากลับบ้าน ระหว่างทางเจอด่านตรวจแอลกอฮอล์
สาวร้านอาหาร,ดักตี,สน.พระโขนง,ด่านตำรวจ,ข่าวหน้า1,ข่าวทั่วไป